বলিউডের বহুল আলোচিত সিনেমা ‘পদ্মাবতী’। সঞ্জয় লীলা বানসালি পরিচালিত এ সিনেমাটি গত ১ ডিসেম্বর মুক্তির কথা থাকলেও বেশ কিছু সংগঠন ও রাজনৈতিক ব্যক্তিদের প্রতিবাদের কারণে তা পিছিয়ে যায়। দীর্ঘ লড়াইয়ের পর সিনেমাটি নাকি ২৫ জানুয়ারি মুক্তি পেতে যাচ্ছে। তবে এটি মুক্তি পাবে ‘পদ্মাবত’ নামে। ভারতের একাধিক সংবাদমাধ্যম এ খবর প্রকাশ করেছে।প্রকাশিত প্রতিবেদনে জানানো হয়েছে, ভারতের সেন্সর বোর্ড অব ফিল্ম সার্টিফিকেশনের(সিবিএফসি)নির্দেশনা অনুযায়ী সিনেমাটির পাঁচটি পরিবর্তন করেছেন পরিচালক সঞ্জয় লীলা বানসালি। এরপর ভারতীয় সেন্সর বোর্ড থেকে সবুজ সংকেত পেয়েছেন সিনেমা সংশ্লিষ্টরা। সম্ভবত ২৫ জানুয়ারি সিনেমাটি মুক্তি পাবে।এদিকে ২৬ জানুয়ারি মুক্তি পেতে যাচ্ছে অক্ষয় কুমার অভিনীত ‘প্যাডম্যান’ সিনেমাটি। একই সময়ে দুটি সিনেমা মুক্তি পেলে ব্যবসায়ীকভাবে লোকসানের মুখোমুখি হতে হবে। এ নিয়ে নতুন করে দ্বন্দ্বে জড়াতে যাচ্ছে ‘পদ্মাবতী’ সিনেমাটি।